Spa Q

Spa Q ialah sebuah siri drama televisyen Malaysia 2007 arahan Zulkiflee R. Shad, dibintangi Norish Karman, Intan Azura, Elly Mazlein, Betty Banafe,  Farahdhiya dan Nisha Dirr. Siri drama mula bersiaran di Slot Akasia, TV3 bermula 22 Oktober 2007 menggantikan Manjalara.

 Sinopsis 
Mengisahkan mengenai kehidupan Qistina, pemilik spa Q dan yang mempunyai keluarga yang bahagia dan pelanggan-pelanggannya seperti Nora, Fatin dan Tania dan pekerjanya, Farah dan Alya. Namun, tanpa disangka, keharmonisan hubungan rumahtangganya bersama suaminya retak. Riezman sebenarnya menjalinkan hubungan sulit dengan Fatin, seorang pekerja GRO dan juga merupakan pelanggan setia Spa Q. Qistina yang mengetahui akan hal tersebut berasa sangat sedih dan mula menuntut cerai daripada Riezman. Manakala anak sulung Qistina, Dafi yang tertekan dengan penceraian ibu bapanya kemudian bertindak membunuh Fatin. Akhirnya Dafi diberkas polis. Qistina yang melihat anaknya berada dipenjara membuatkan dia semakin membenci bekas suaminya. Namun kerana suatu kejadian Qistina memaafkan Riezman disebabkan Riezman telah menyelamatkan nyawanya. Qistina sempat menemui Riezman dan Riezman memohon maaf diatas kesilapannya selama ini. Sesudah itu Riezman akhirnya meninggal dunia.

 Pelakon 
 Musim Pertama 

 Lakonan  Watak Peranan Norish Karman Qistina Pemilik Spa Q, isteri kepada Riezman Betty Banafe Nora Pelanggan Spa Q Intan Azura Alya Pekerja Spa Q Elly Mazlein Farah Pekerja Spa Q Farahdhiya Fatin Pelanggan Spa Q, kekasih/perempuan simpanan Riezman Nisha Dirr Tania Anak buah kepada Helmi, Pelanggan Spa Q, belajar sama kolej dengan Dafi dan Melissa, kekasih Dafi dan bercadang untuk membeli Spa Q tetapi Qistina tidak mahu menjualnya. Ridzuan Hashim Riezman Suami kepada Qistina Fazren Rafi Dafi Anak Sulung kepada Qistina Nelydia Senrose Melissa Anak kedua kepada Qistina. Kenchana Dewi Shila O Lala  Pekerja Spa Q dan menjadi pengikut Fatin Zaefrul Nordin Zaefrul Kawan kepada Marlia Khairil Anwar Aman Helmi Pekerja di "Asyura", Pak Ngah kepada Tania, pernah menculik Qistina dan telah dipenjarakan.

 Lagu Tema 

 Musim Pertama 

 Lagu pembukaan dan penutup dinyanyikan oleh Dato' Siti Nurhaliza iaitu lagu "Ku Mahu" dari album "Hadiah Daripada Hati".

Kesinabungan
Spa Q 2
Sambungan drama ini Spa Q 2 mula bersiaran dari 15 Disember 2008 hingga 26 Mac 2009 pada setiap hari Isnin hingga Khamis jam 6.30 petang.
Spa Qistina
Siri drama Spa Q telah dilancarkan semula sebagai Spa Qistina pada tahun 2009 untuk tayangan Astro Ria, dengan barisan pelakon yang berlainan. Nanu Baharudin telah memegang watak Qistina yang sebelumnya dilakonkan oleh Norish Karman.

Pautan luar

Maklumat Spa Q di tapak web TV3
Maklumat Spa Q 2 di tapak web TV3

Kategori:Rancangan TV3
Kategori:Siri drama televisyen Malaysia
Kategori:Drama Melayu